อันนี้ไม่รู้จะมีส่วนทำให้เป็นมั้ยคือก่อนหน้านี้มีอาการปวดหลังมาก่อนเพราะทำงานที่บ้านเลยอยู่ในท่าเดิมเป็นเวลานานแบบเดิมทุกวันแล้วรู้สึกปวดหลังครับแต่วันนี้มีอาการแปลกๆเพิ่มเข้ามาคือรู้สึกแปลกๆบริเวณกลางหน้าอกบอกลักษณะอาการไม่ถูกไม่ได้รู้สึกเจ็บแต่มันน่าจะคล้ายอาการปวดหน่วงๆไม่แสบ ประมาณ 5 นาทีแล้วหาย เป็นสาเหตุของโรคอะไรได้มั้ยครับหรือเกิดจากการที่อยู่ท่าเดิมเป็นเวลานาน
สวัสดีค่ะ อาการแปลกๆ บริเวณกลางหน้าอก อาจเกิดจาก1.เป็นโรคกรดไหลย้อน กระเพาะอาหารอักเสบ แต่จะทำให้รู้สึกปวดแสบ หรือร้อนบริเวณกลางอก นอกจากนี้อาจมีอาการจุกแน่นบริเวณลิ้นปี่ ซึ่งอาจร้าวไปปวดที่หลังได้ หรือมีท้องอืด อาหารไม่ย่อย อิ่มเร็ว เรอบ่อย คลื่นไส้ อาเจียน เป็นต้2. นิ่วในถุงน้ำดี แต่จะทำให้มีปวดท้อง และอาจร้าวไปปวดยังบริเวณหลังได้ นอกจากนี้ก็จะมีอาการอื่นๆ เช่น ท้องอืด มีลมในกระเพาะอาหาร และอาจมีจุกเสียดบริเวณลิ้นปี่ด้วย3. การบาดเจ็บที่กล้ามเนื้อบริเวณหน้าอก แต่ก็จะทำให้รู้สึกเจ็บ ปวด โดยมักจะสัมพันธ์กับการเคลื่อนไหวของหน้าอก เช่น การเอี้ยวตัว บิดตัว การหายใจเข้าออกลึกๆ การไอ มักมีจุดที่กดเจ็บชัดเจน4. อาการเครียด วิตกกังวลทั้งนี้ หากอาการเป็นอยู่ไม่นาน แล้วหายไปได้เอง ก็ไม่น่าเกิดจากโรคอะไร แนะนำควรสังเกตอาการไปก่อนค่ะสำหรับอาการปวดหลัง หากมีประวัติการนั่งทำงานนานๆ ก็น่าจะเป็นสาเหตุที่ทำให้กล้ามเนื้อบาดเจ็บและเกิดอาการปวดได้ ดังนั้น ก็ควรนั่งให้ถูกวิธี โดยให้นั่งหลังตรงแบบสบายๆ ไม่เกร็ง หลังต้องไม่งอ ไม่ห่อไหล่ ไม่นั่งแอ่นหนัง ไม่ยกไหล่ขึ้น ไม่เกร็งหัวไหล่ หากมีพนังพิง ให้พิงพนักเก้าอี้โดยให้แผ่นหลังแนบพอดี ลำตัวตั้งตรง ทิ้งน้ำหนักตัวลงบริเวณก้นและสะโพกทั้งสองข้างให้เท่ากัน ไม่เอียงตัวซ้าย หรือขวาด้านใดด้านหนึ่ง ช่วงขาตั้งฉากกับพื้น ทิ้งน้ำหนักลงฝ่าเท้าทั้งสองข้าง หากนั่งติดต่อเป็นเวลานานๆ ควรลุกยืนเพื่อเปลี่ยนอิริยาบทเป็นระยะๆ และควรหมั่นออกกำลังกายเพื่อยืดหยุ่นกล้ามเนื้อ นอกจากนี้ ก็ควรหลีกเลี่ยงการทำงานหนัก เช่น การยกของหนัก งดการออกกำลังกายและเล่นกีฬาต่างๆ ไปก่อน งดการยืนหรือเดินนานๆ งดการทำงานที่ต้องก้มๆ เงยๆ เป็นต้น